b'\n_START_ARTICLE_\nBantustan\n_START_PARAGRAPH_\nBantustan (uradno homeland, \'domovina\', rezervat, \xc4\x8drnski rezervat, \xc4\x8drnska dr\xc5\xbeava) je ozemlje, namenjeno \xc4\x8drnskim prebivalcem Ju\xc5\xbene Afrike in Jugozahodne Afrike (zdaj Namibija) kot del politike apartheida. V Ju\xc5\xbeni Afriki je bilo ustanovljenih deset bantustanov in deset v sosednji Jugozahodni Afriki (takrat pod ju\xc5\xbenoafri\xc5\xa1ko upravo) za pripadnike posameznih etni\xc4\x8dnih skupin. Vsa ozemlja so bila etni\xc4\x8dno homogena in so bila podlaga za ustvarjanje samostojne dr\xc5\xbeave._NEWLINE_Izraz je bil prvi\xc4\x8d uporabljen v poznih 1940-ih in izhaja iz besede bantu (v nekaterih bantujskih jezikih pomeni ljudje) in besede stan (v perzijskem jeziku in nekaterih jezikih na zahodu, v ju\xc5\xbeni in osrednji Aziji, na katere je vplivala perzij\xc5\xa1\xc4\x8dina, pomeni ozemlje). Imel je \xc5\xbealjiv pomen, kot so menili nekateri kritiki vlad v rezervatih (iz afrikan\xc5\xa1\xc4\x8dine tuisland). Beseda bantustan se danes pogosto uporablja v slab\xc5\xa1alnem pomenu za obmo\xc4\x8dje brez prave legitimnosti, sestavljeno iz ve\xc4\x8d nepovezanih enklav, ali brez dr\xc5\xbeavnega ali mednarodnega okvira._NEWLINE_\xc5\xa0tirje ju\xc5\xbenoafri\xc5\xa1ki bantustani \xe2\x80\x93 Transkei, Boputacvan, Venda in Ciskei (tako imenovane "dr\xc5\xbeave TBVC") \xe2\x80\x93 so bile razgla\xc5\xa1ene kot neodvisne, \xc4\x8deprav uradno niso bile priznane zunaj Ju\xc5\xbene Afrike. Drugi ju\xc5\xbenoafri\xc5\xa1ki bantustani (KwaZulu, Lebowa in QwaQwa) so dobili delno avtonomijo, vendar niso nikoli postali neodvisni. V Jugozahodni Afriki so Ovamboland, Kavangoland in Vzhodni Caprivi dobili samoupravo._NEWLINE_Bantustani so bili ukinjeni, ko je bil odpravljen apartheid oziroma ko se je osamosvojil del Namibije, in so od leta 1994 znova del Ju\xc5\xbene Afrike.\n_START_SECTION_\nNastanek\n_START_PARAGRAPH_\n\xc5\xa0e preden je leta 1948 pri\xc5\xa1la na oblast Nacionalna stranka, so britanska kolonialna uprava v 19. stoletju in prej\xc5\xa1nje ju\xc5\xbenoafri\xc5\xa1ke vlade leta 1913 in 1936 ustanovile "rezervate", da bi lo\xc4\x8devali \xc4\x8drnske Ju\xc5\xbenoafri\xc4\x8dane od belcev. Minister za notranje zadeve Nacionalne stranke (in nato predsednik vlade Ju\xc5\xbene Afrike) Hendrik Frensch Verwoerd je zagovarjal uvajanje vrste ukrepov za preoblikovanje ju\xc5\xbenoafri\xc5\xa1ke dru\xc5\xbebe, v kateri bi prevladovala bela demografska ve\xc4\x8dina. Ustanovitev rezervatov ali bantustanov je bil osrednji del te strategije, saj je bil dolgoro\xc4\x8dni cilj neodvisnost bantustanov. \xc4\x8crnci naj bi izgubili ju\xc5\xbenoafri\xc5\xa1ko dr\xc5\xbeavljanstvo in volilno pravico, tako bi imeli samo belci nadzor nad Ju\xc5\xbeno Afriko._NEWLINE_Izraz bantustan so zagovorniki apartheida uporabljali tudi v povezavi z delitvijo Indije leta 1947, a je hitro postal slab\xc5\xa1alen v levi in protiapartheidovski uporabi, v kateri je ostal, medtem ko ga je Nacionalna stranka opustila v korist izraza homeland (rezervat).  _NEWLINE_Verwoerd je trdil, da so bantustani "izvirna domovina" \xc4\x8drnskih narodov Ju\xc5\xbene Afrike. Leta 1951 je vlada Daniela Francoisa Malana sprejela zakon o narodnih ozemljih za vzpostavitev rezervatov, dodeljenih \xc4\x8drnskim etni\xc4\x8dnim skupinam v dr\xc5\xbeavi. Obsegali so 13\xc2\xa0% ozemlja v dr\xc5\xbeavi, preostanek pa je bil namenjen belcem. Rezervate so vodili plemenski voditelji, a so nekooperativne nasilno odstavili. S\xc4\x8dasoma so sprejete odlo\xc4\x8ditve \xc4\x8drnske elite postale osebni in finan\xc4\x8dni interes za ohranjanje rezervatov._NEWLINE_Vloga rezervatov se je raz\xc5\xa1irila leta 1959, ko je bil sprejet zakon o \xc4\x8drnski samoupravi, ki je dolo\xc4\x8dil na\xc4\x8drt "lo\xc4\x8denega razvoja". To je omogo\xc4\x8dilo, da se je rezervat uveljavil kot samoupravna, la\xc5\xbena neodvisna dr\xc5\xbeava. Ta na\xc4\x8drt je pospe\xc5\xa1il predsednik vlade John Vorster kot del "razsvetljenega" pristopa k apartheidu. Pravi namen te politike je bil izpolniti Verwoerdov prvotni na\xc4\x8drt, da bi bili ju\xc5\xbenoafri\xc5\xa1ki \xc4\x8drnci dr\xc5\xbeavljani rezervatov in ne Ju\xc5\xbene Afrike, s \xc4\x8dimer bi odpravili nekaj pravic, ki so jih \xc5\xa1e vedno imeli kot njeni dr\xc5\xbeavljani. Rezervate so spodbujali, da se odlo\xc4\x8dijo za neodvisnost, saj bi to mo\xc4\x8dno zmanj\xc5\xa1alo \xc5\xa1tevilo \xc4\x8drnskih dr\xc5\xbeavljanov Ju\xc5\xbene Afrike. Postopek je bil kon\xc4\x8dan z zakonom o dr\xc5\xbeavljanstvu \xc4\x8drncev iz leta 1970, kot so se uradno preimenovali vsi \xc4\x8drni Ju\xc5\xbenoafri\xc4\x8dani kot dr\xc5\xbeavljani rezervatov, \xc4\x8deprav so \xc5\xbeiveli v "beli Ju\xc5\xbeni Afriki" in jim je bilo preklicano ju\xc5\xbenoafri\xc5\xa1ko dr\xc5\xbeavljanstvo._NEWLINE_Vzporedno z oblikovanjem rezervatov je \xc4\x8drnsko prebivalstvo Ju\xc5\xbene Afrike \xc4\x8dakal obse\xc5\xbeen program prisilne selitve. Ocenjeno je bilo, da je bilo med 1960 in 1980 3,5 milijona ljudi prisiljenih zapustiti svoje domove, veliko pa je bilo preseljenih v bantustane._NEWLINE_Vladi je bilo jasno, da je njen kon\xc4\x8dni cilj popolna odstranitev \xc4\x8drnskega prebivalstva iz Ju\xc5\xbene Afrike. Toda ta cilj ni bil dose\xc5\xbeen. Le okoli 55\xc2\xa0% prebivalstva Ju\xc5\xbene Afrike je \xc5\xbeivelo v bantustanih, preostanek je \xc5\xbeivel po vsej Ju\xc5\xbeni Afriki, mnogi v predmestjih, barakarskih mestih in slumih na obrobju ju\xc5\xbenoafri\xc5\xa1kih mest.\n_START_SECTION_\nMednarodno priznanje\n_START_PARAGRAPH_\nBantustani v mejah Ju\xc5\xbene Afrike so bili ocenjeni kot "samoupravni" ali "neodvisni". Teoreti\xc4\x8dno je imel samoupravni bantustan nadzor nad \xc5\xa1tevilnimi vidiki svojega notranjega delovanja, vendar niso bili samostojni. Neodvisni bantustani (Transkei, Boputacvan, Venda in Ciskei, znani tudi kot dr\xc5\xbeave TBVC) naj bi bili popolnoma samostojni in neodvisni. V resnici pa niso imeli gospodarske infrastrukture in z nekaj izjemami so bila vklju\xc4\x8dena tudi dislocirana ozemlja. To je pomenilo, da so bili vsi bantustani malo ve\xc4\x8d kot lutkovne dr\xc5\xbeave pod nadzorom Ju\xc5\xbene Afrike._NEWLINE_Ves \xc4\x8das obstoja neodvisnih bantustanov je Ju\xc5\xbena Afrika ostala edina dr\xc5\xbeava, ki je priznala njihovo neodvisnost. Kljub temu so si notranje organizacije \xc5\xa1tevilnih dr\xc5\xbeav, tudi vlada Ju\xc5\xbene Afrike, prizadevale za njihovo priznanje. Na primer: Transkei, \xc5\xa0vicarsko-ju\xc5\xbenoafri\xc5\xa1ko zdru\xc5\xbeenje, je spodbujalo \xc5\xa1vicarsko vlado, da prizna novo dr\xc5\xbeavo. Leta 1976 je predstavni\xc5\xa1ki dom ZDA z resolucijo pozval predsednika, naj ne prizna Transkeia, ju\xc5\xbenoafri\xc5\xa1ka vlada pa si je pri zakonodajalcu prizadevala za nasprotno. Resolucija ni bila sprejeta.  Vse dr\xc5\xbeave TBVC so priznale druge neodvisne bantustane, medtem ko je Ju\xc5\xbena Afrika v njihovih prestolnicah gradila veleposlani\xc5\xa1tva.\n_START_SECTION_\n\xc5\xbdivljenje v bantustanih\n_START_PARAGRAPH_\nBantustani so bili na splo\xc5\xa1no revni, bilo je le nekaj lokalnih zaposlitvenih mo\xc5\xbenosti.  V njih je bilo nekaj mo\xc5\xbenosti za napredovanje v izobra\xc5\xbeevanju in infrastrukturi. _NEWLINE_Njihov najpomembnej\xc5\xa1i doma\xc4\x8di vir prihodkov so bile igralnice in revije, na katerih so nastopale  polgole plesalke, kar je vlada Nacionalne stranke prepovedala v Ju\xc5\xbeni Afriki kot nemoralno. To je zagotovilo donosen vir prihodkov za ju\xc5\xbenoafri\xc5\xa1ko elito, ki je zgradila velika letovi\xc5\xa1\xc4\x8da, kot je Sun City v rezervatu Boputacvan. V njem so tudi nahajali\xc5\xa1\xc4\x8da platine in drugih naravnih virov in je bil najbogatej\xc5\xa1i med bantustani._NEWLINE_Rezervati so se ohranjali na povr\xc5\xa1ju le zaradi velikih subvencij ju\xc5\xbenoafri\xc5\xa1ke vlade. Leta 1985 je na primer Transkei imel 85\xc2\xa0% prihodkov iz neposrednih pla\xc4\x8dil iz Pretorije. Vlade bantustanov so \xc5\xbeivotarile s sredstvi lokalnega prebivalstva, ki so bili prisiljeni iskati zaposlitev kot "gostujo\xc4\x8di delavci" v Ju\xc5\xbeni Afriki. Milijoni ljudi so morali delati v pogosto grozljivih razmerah, dale\xc4\x8d od svojih domov. 65\xc2\xa0% prebivalstva Boputacvana je na primer delalo zunaj rezervata._NEWLINE_Ni presenetljivo, da so bili rezervati izjemno nepriljubljeni med mestnim \xc4\x8drnskim prebivalstvom, od katerih so mnogi \xc5\xbeiveli v bedi, v slumih. Njihove delovne razmere so bile pogosto zelo slabe, saj jim v Ju\xc5\xbeni Afriki niso priznavali nobene pomembne pravice ali varstva. _NEWLINE_\xc5\xa0tevilni posamezniki, dodeljeni nekemu rezervatu, niso \xc5\xbeiveli ali izvirali s tega obmo\xc4\x8dja, delitev na etni\xc4\x8dne skupine je pogosto temeljila na osebnem mnenju, zlasti pri ljudeh me\xc5\xa1anega etni\xc4\x8dnega rodu._NEWLINE_Bantustanski voditelji so bili pogosto sodelavci apartheida. Ve\xc4\x8dina voditeljev rezervatov je sicer zavrnila neodvisnost zaradi lo\xc4\x8denega nadaljnjega razvoja in nasprotovanja apartheida v sistemu, nekateri pa so menili, da prava neodvisnost prilo\xc5\xbenost za vzpostavitev dru\xc5\xbebe brez rasnega razlikovanja.\n_START_SECTION_\nPrenehanje\n_START_PARAGRAPH_\nJanuarja 1985 je predsednik dr\xc5\xbeave P. W. Botha izjavil, da \xc4\x8drnci v Ju\xc5\xbeni Afriki niso ve\xc4\x8d prikraj\xc5\xa1ani za ju\xc5\xbenoafri\xc5\xa1ko dr\xc5\xbeavljanstvo v korist dr\xc5\xbeavljanstva bantustana in da \xc4\x8drnski dr\xc5\xbeavljani v neodvisnih bantustanih lahko uporabljajo ju\xc5\xbenoafri\xc5\xa1ko dr\xc5\xbeavljanstvo. F. W. de Klerk je v imenu Nacionalne stranke na splo\xc5\xa1nih volitvah leta 1987 izjavil, da "bo vsak poskus zavra\xc4\x8danja [\xc4\x8drnih delavcev] v mestnih obmo\xc4\x8djih neuspe\xc5\xa1en. Zavajanje ne pomaga. Gospodarstvo zahteva stalno navzo\xc4\x8dnost ve\xc4\x8dine \xc4\x8drncev v mestih ... ne morejo biti v Ju\xc5\xbeni Afriki iz leta v leto brez politi\xc4\x8dnega zastopanja".  Marca 1990 je de Klerk, ki je nasledil Botha leta 1989, sporo\xc4\x8dil, da njegova vlada ne bo zagotovila neodvisnosti nobenemu bantustanu ve\xc4\x8d. _NEWLINE_Ob propadu apartheida v Ju\xc5\xbeni Afriki leta 1994 so bantustane ukinili in njihovo ozemlje je bilo ponovno vklju\xc4\x8deno v Republiko Ju\xc5\xbeno Afriko. Cilj je bil dose\xc5\xbeen z afri\xc5\xa1kim narodnim kongresom, ki je bil odlo\xc4\x8dilen pri uresni\xc4\x8devanju programa reform. Ponovna zdru\xc5\xbeitev je bila dose\xc5\xbeena mirno, \xc4\x8deprav je bilo nekaj odpora lokalnih elit, ki so ostale na slab\xc5\xa1em pri mo\xc5\xbenostih za pridobitev bogastva in politi\xc4\x8dne mo\xc4\x8di. Te\xc5\xbeave so bile v rezervatih Boputacvan in Ciskei. V slednjem so se marca 1994 morale vme\xc5\xa1ati ju\xc5\xbenoafri\xc5\xa1ke varnostne sile, da bi ustavile politi\xc4\x8dno krizo._NEWLINE_Od leta 1994 je bil ve\xc4\x8dji del dr\xc5\xbeave ustavno razdeljen na nove province.\n_START_SECTION_\nBantustani v Ju\xc5\xbeni Afriki\n_START_PARAGRAPH_\nRezervati so na\xc5\xa1teti z etni\xc4\x8dno skupino, za katero so bili ustanovljeni.\n_START_SECTION_\nUporaba v neju\xc5\xbenoafri\xc5\xa1ki povezavi\n_START_PARAGRAPH_\nIzraz "bantustan" je bil uporabljen v \xc5\xa1tevilnih neju\xc5\xbenoafri\xc5\xa1kih povezavah, na splo\xc5\xa1no se nana\xc5\xa1a na dejanske ali zaznane poskuse, da bi ustvarili dr\xc5\xbeave ali regije na podlagi narodnosti. Njegova povezava z apartheidom je pomenila, da se izraz zdaj na splo\xc5\xa1no uporablja v slab\xc5\xa1alnem pomenu kot oblika kritike._NEWLINE_V ju\xc5\xbeni Aziji je bila singalska vlada \xc5\xa0rilanke obto\xc5\xbeena, da tamilska obmo\xc4\x8dja spreminja  v "bantustan"\xc2\xab.  Izraz se prav tako uporablja za sklicevanje na \xc5\xbeivljenjske razmere Dalitov v Indiji. _NEWLINE_V jugovzhodni Evropi je na Balkanu po razpadu Jugoslavije nastalo ve\xc4\x8d manj\xc5\xa1ih dr\xc5\xbeav, ki jih nekateri imenujejo "bantustan". "Kot regija, v kateri so bili v zadnjih sto letih preizku\xc5\xa1eni vsi sodobni politi\xc4\x8dni obrazci, od imperija do revolucionarne republike, od multinacionalne zveze do nacionalne dr\xc5\xbeave in protektorata, vrsta ponavljajo\xc4\x8dih se, vendar ne ve\xc4\x8d uspe\xc5\xa1nih izdaj, preskakovanje revolucionarne republike, hkrati pa samoupravni bantustan." _NEWLINE_V Kanadi je uredni\xc5\xa1tvo \xc4\x8dasopisa Ottawa Citizen kritiziralo inuitsko ozemlje Nunavut kot v dr\xc5\xbeavi "prvi bantustan, etni\xc4\x8dni rezervat v slogu apartheida". _NEWLINE_Pisatelja Ben White in Noam Chomsky sta uporabila izraz "bantustan", ko sta opisovala, kak\xc5\xa1no vrsto omejene dr\xc5\xbeave bi Izrael dovolil za Palestino.'